Diari Oficial de la Generalitat Valenciana


Sumari del DOGV 4961, del 08-03-2005 (2005/2337)

RESOLUCIÓ de 24 de febrer de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de viceintervenció de la Diputació de València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2337


Data del document
:   24-02-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * concurs administratiu
    * comptable
    * administració local

RESOLUCIÓ de 24 de febrer de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de viceintervenció de la Diputació de València. [2005/X2337]
  
Efectuada pel president de la Diputació de València la convocatòria per a la provisió, pel sistema de lliure designació, del lloc de viceintervenció de l'esmentada Corporació i aprovades les bases d'aquesta, mitjançant Decret núm. 552, de data 31 de gener de 2005, de conformitat amb el que disposen l'article 99.2 de la Llei 7/1985, de 2 d'abril, reguladora de les Bases de Règim Local; l'article 28 del Reial Decret 1.732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer. Donar publicitat a la convocatòria per a la provisió pel sistema de lliure designació del lloc de viceintervenció de la Diputació de València, i a les bases que han de regir aquesta, que es relacionen en l'annex de la present Resolució.
  
Segon. La convocatòria i les seues bases, a què es refereix aquesta resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que estableix la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 24 de febrer de 2005.- El director general d'Administració Local: José-Blas Molés Alagarda.
  
ANNEX
  
Bases que han de regir la convocatòria per a la provisió reglamentària del lloc de treball de viceintervenció de la Diputació de València, entre funcionaris d'administració local amb habilitació de caràcter nacional, subescala d'intervenció tresoreria, categoria superior, sense perjudici del que preveu la disposició transitòria primera 2 e) del Reial Decret 1.174/1987, de 18 de setembre.
  
1. Objecte
  
Les presents bases tenen com a objecte regir la convocatòria, a efectuar per la Presidència de la Corporació, per a cobrir pel sistema de convocatòria pública i lliure designació, prevista en l'article 99.2 de la Llei 7/1985, de 2 d'abril, Reguladora de les Bases de Règim Local, segons la redacció donada per la Llei 10/1993, de 21 d'abril, i els articles 27 a 29 del Reial Decret 1.732/1994, de 29 de juliol, el lloc de treball les dades del qual s'expressen a continuació:
  
Corporació: Diputació Provincial de València
  
Denominació: viceinterventor
  
Classe: primera
  
Nivell Complement de destinació: 30
  
Complement específic: 44.284,32 euros anuals.
  
El lloc de treball a cobrir es troba inclòs en la resolució de llocs de treball de la Diputació Provincial de València, i és el seu sistema de provisió el de lliure designació entre funcionaris amb habilitació de caràcter nacional.
  
2. Requisits
  
Seran requisits indispensables per a concórrer a la Convocatòria i poder exercir el lloc de treball en cas de ser nomenat:
  
2.1. Estar integrat en l'escala d'habilitació de caràcter nacional, subescala intervenció tresoreria, categoria superior.
  
No obstant això, també podran concórrer els interventors no integrats en atenció al que preveu la disposició transitòria primera núm. 2.e) del Reial Decret 1.174/1987, de 18 de setembre, sobre règim jurídic dels funcionaris d'administració local amb habilitació de caràcter nacional.
  
2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements de Valencià.
  
3. Convocatòria
  
La convocatòria serà remesa per la Presidència de la corporació a la Direcció General d'Administració Local (Conselleria de Justícia i Administracions Públiques) de la Generalitat Valenciana i, posteriorment, es trametrà a la Direcció General de Funció Pública del MAP, per a la publicació de l'oportú extracte en el Boletín Oficial del Estado.
  
4. Sol·licituds
  
4.1. Les sol·licituds s'adreçaran a la Presidència de la Diputació de València, dins dels 15 dies naturals següents a la publicació de l'extracte de la convocatòria en el Boletín Oficial del Estado.
  
4.2. Junt amb les sol·licituds, els aspirants adjuntaran els requisits, degudament acreditats, a què es refereix la base 2, així com quants altres documents estimen oportuns posar de manifest.
  
5. Nomenament
  
5.1. Conclòs el termini de presentació de sol·licituds, la Presidència de la Corporació procedirà, si és el cas, i prèvia constatació de la concurrència dels requisits exigits en la convocatòria, a dictar la Resolució corresponent en el termini d'un mes. L'esmentada resolució haurà de ser motivada amb referència al compliment, per part del candidat elegit, dels requisits i les especificacions exigits en la convocatòria i de la competència per a procedir al nomenament.
  
5.2. De la resolució, se'n retrà compte al Ple de la Corporació, i aquesta es trametrà a la Generalitat Valenciana i a la Direcció General de la Funció Pública del MAP per a l'anotació i publicació conjunta en el Boletín Oficial del Estado.
  
6. Presa de possessió
  
El termini per a la presa de possessió serà el previst en l'article 23 del Reial Decret 1.732/1994, de 29 de juliol.
  
7. Impugnació
  
Aquestes bases són definitives en via administrativa i en contra pot interposar-se, de conformitat amb els articles 116 i 117 de la Llei 30/1992, en la redacció donada per la Llei 4/1999, recurs de reposició potestativament davant el mateix òrgan que les haguera dictat, en el termini d'un mes, a comptar de l'endemà de la publicació d'aquestes, o directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de la data anteriorment indicada, en virtut del que preveu l'article 46 de la Llei de Jurisdicció Contenciosa Administrativa. No obstant això, les persones interessades podran interposar-hi qualssevol altres recursos, si ho estimen pertinent.